સંજય દત્ત ગિરફ્તાર થયો એ પહેલાં અને પછી તત્કાલીન સમાચારપત્રોના રિપોર્ટો અત્યારે વધારે સાંદર્ભિક બની જાય છે. ટાઈમ્સ ઑફ ઈન્ડિયા (એપ્રિલ 19, 1993)ને સંજય દત્તે ઈન્ટરવ્યૂમાં કહ્યું: મારી પાસે એ. કે. 56 હોઈ જ કેવી રીતે શકે?... મેં ફોન પર મુંબઈના પુલિસ કમિશ્નર એ.એસ. સામરા સાથે વાત કરી લીધી છે... (સામરાએ) મને કહ્યું છે કે ચિંતા ન કર અને તારું શૂટિંગ પતાવીને પછી જ મુંબઈ આવ... મારી પાસે 3 લાઈસન્સવાળાં શસ્ત્રો છે, બે સ્પોર્ટિંગ રાઈફલો અને એક શોટગન. હું સૌગંદ ખાઈને કહું છું કે હું નિર્દોષ છું... સમીર હિંગોરા અને હનીફ લાકડાવાળાએ કહ્યું કે ત્રણ એ. કે. 56 રાઈફલોમાંથી એક એમણે સંજયને વેચી હતી. (ટાઈમ્સ ઑફ ઈંડિયા : એપ્રિલ 20, 1993) વિરોધપક્ષોએ સરકારને પ્રશ્ન કર્યો કે તમને જેવી માહિતી મળી કે તરત જ શા માટે મિસ્ટર દત્તના ઘરની તલાશી ન લેવાઈ, અને મોરીશીઅસથી સંજય પાછો ફરે ત્યાં સુધી રાહ શા માટે જોવાઈ? (ટાઈમ્સ ઑફ ઈન્ડિયા: એપ્રિલ 21, 1995)